**ADATVÉDELMI TÁJÉKOZTATÓ ÉS FOLYAMATLEÍRÁS**

**AZ EBÖSSZEÍRÁS SORÁN**

**MEGVALÓSULÓ ADATKEZELÉSRŐL**

Gyál Város Önkormányzata az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR) előírásai szerint ezúton nyújt tájékoztatást, jelen tájékoztatóval és folyamatleírással az adatkezeléssel kapcsolatos minden tényről. A folyamatban való részvétellel az érintett jelen folyamatleírás szerint válik az adatkezelés érintettjévé.

**ADATKEZELŐ:**

Gyál Város Önkormányzata (továbbiakban: Önkormányzat)

2360 Gyál, Kőrösi u. 112-114., képviseli: Pápai Mihály polgármester

**AZ ADATKEZELŐ ADATVÉDELMI FELELŐSE:**

dr. Szlifka-Ágoston Zita, szlifka-agoston.zita@gyal.hu

**AZ ADATKEZELÉS CÉLJA:**

Az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. §-ában előírt ebösszeírással kapcsolatos ügyintézés.

**AZ ADATKEZELÉS JOGALAPJA:**

A GDPR 6. cikk (1) bekezdés *c)* pontja szerinti jogi kötelezettség teljesítése az Ávtv. 42/B. § (2) bekezdésében előírtak szerint

**A SZEMÉLYES ADATOK TÁROLÁSÁNAK IDŐTARTAMA**:

A beérkező adatlapokat az Önkormányzat a közfeladatot ellátó szervek iratkezelésének általános követelményeiről szóló 335/2005.(XII.29.) Korm. rendelet előírásai szerint iktatja és tartja nyilván.

Az Önkormányzat az adatkezelésbe adatfeldolgozót nem von be.

**AZ ADATKEZELÉS FOLYAMATÁNAK LEÍRÁSA:**

Gyál Város Önkormányzata az Ávtv. 42/B. § (1) bekezdése alapján háromévente legalább egy alkalommal ebösszeírást végez. A Gyál város közigazgatási területén tartott ebek tulajdonosa és tartója az ebösszeírás során köteles az Ávtv. 42/A. § (4) bekezdése szerinti adatokat az Önkormányzat rendelkezésére bocsátani.

Az Önkormányzat minden benyújtott adatlapot a közfeladatot ellátó szervek iratkezelésének általános követelményeiről szóló 335/2005.(XII.29.) Korm. rendelet előírásai szerint iktat, az adatokat összesíti és összeveti az ebnyilvántartásban rögzített adatokkal, eltérés esetén adatot szolgáltat az ebnyilvántartás működtetőjének.

**AZ ÉRINTETT JOGGYAKORLÁSRA VONATKOZÓ SZABÁLYOK:**

A Hivatal tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* kérheti tájékoztatását személyes adatai kezeléséről,
* kérelmére személyes adatait és az azok kezelésével összefüggő információkat az adatkezelő a rendelkezésére bocsássa,
* kérheti személyes adatainak helyesbítését,
* kérheti személyes adatai törlését, ha azok kezelése véleménye szerint jogellenes vagy az azokkal elérendő célból a Hivatalnak már nincs rá szüksége,
* kérheti személyes adatai kezelésének korlátozását,
* élhet adathordozhatósághoz való jogával.

Az Önkormányzat törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be az Önkormányzathoz az adatvédelmi tisztviselőnek címzett, jelen tájékoztatóban feltüntetett elérhetőségén.

A kérelem beérkezésétől számított 30 napon belül tájékoztatjuk Önt kérelmével kapcsolatban.

Amennyiben nem intézkedünk a kérelmére, vagy az intézkedésünket Ön nem fogadja el, úgy jogorvoslattal élhet Önkormányzatunk ellen.

Adatkezelési eljárásunkkal kapcsolatban az információs önrendelkezési jogról és az információszabadságról szóló 2011. évi CXII. törvény 52. § (1) bekezdése alapján a Nemzeti Adatvédelmi és Információszabadság Hatóságnál [postacím: 1363 Budapest, Pf. 9., telefon: +36 (30) 683-5969 és +36 (30) 549-6838, e-mail: ugyfelszolgalat@naih.hu ] panasszal élhet.

Jogsértés esetén a bírósághoz fordulhat.

Felhívjuk a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, ha előbb az adatkezelőhöz, esetünkben tehát Önkormányzatunkhoz fordult, de nem intézkedtünk a kérelmére vagy az intézkedésünket nem fogadta el. Ezért javasoljuk, hogy először az adatvédelmi tisztviselőnkkel vegye fel a kapcsolatot.

*Készült: Gyál, 2023. június 1.*